CELEX: 62020TN0705
Language: hu
Date: 2020-11-30 00:00:00
Title: T-705/20. sz. ügy: 2020. november 30-án benyújtott kereset – OI kontra Bizottság

2021.1.25.   
            
            
               HU
            
            
               Az Európai Unió Hivatalos Lapja
            
            
               C 28/63
            
         
      2020. november 30-án benyújtott kereset – OI kontra Bizottság
      (T-705/20. sz. ügy)
      (2021/C 28/93)
      Az eljárás nyelve: francia
      
         Felek
      
      
         Felperes: OI (képviselő: S. Orlandi ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg azt a határozatot, amely a felperes nevét nem vette fel a COM/03/AD/18. sz. belső versenyvizsgához kapcsolódó tartaléklistára;
               
            
                  —
               
               
                  az Európai Bizottságot kötelezze a költségek viselésére.
               
            
         Jogalapok és fontosabb érvek
      
      A kereset alátámasztása érdekében a felperes két jogalapra hivatkozik.
      
                  1.
               
               
                  Az elsődlegesen felhozott első jogalap azon alapul, hogy nem került sor releváns indokolásra. A felperes ugyanis úgy véli, hogy az indokolás olyan szöveges értékelésekből áll, amelyek nincsenek összhangban az odaítélt pontszámokkal. Ezenkívül a vizsgabizottság nem közölte a tesztek előtt kidolgozott értékelési szempontokat, vagyis sem a felperesnek, sem pedig a kinevezésre jogosult hatóságnak nem állt módjában meggyőződni e szempontok jogszerűségéről.
               
            
                  2.
               
               
                  A másodlagosan felhozott második jogalap azon alapul, hogy a vizsgabizottság nyilvánvaló értékelési hibát követett el, mivel nem tudta a jogilag megkövetelt módon megindokolni a szöveges értékelések és a pontszámok közötti nyilvánvaló következetlenségeket, tekintettel az egyéb pályázók hasonló értékeléseivel való összehasonlításra.